Penesau Meredeka Estonia

Penesau Meredeka Estonia, dikelala mega enggau nama Manifesto ngagai Rayat Estonia (), iya nya akta penumbuh ti numbuhka republik demokratik Estonia ti meredeka kena 24 Februari 1918. Kenyau ari nya, 24 Februari udah diintu nyadi Hari Meredeka Estonia, hari nasional Estonia.

 Konteks besejarah 
Deklarasyen nya diperambu Komiti Pengelepas ke dipilih bala tuai-tuai Aum Provinsi Estonia lalu bisi Konstantin Päts, Jüri Vilms enggau Konstantin Konik. Asal iya deka dipadahka kena 21 Februari 1918, proklamasyen nya ditunda nyentuk ke lemai 23 Februari, lebuh manifesto nya dichelak lalu dibacha enggau inggar ba mua mayuh di Pärnu. Hari siti, 24 Februari 1918, manifesto nya dichelak lalu disadung ba indu nengeri, Tallinn (Reval).

Lebuh Perang Dunya I, kena 24 Februari 1918, di indu nengeri Tallinn, entara soldadu bolshevik Rusia ti surut sereta soldadu Jereman ti mansang (sereta dipegai Empayar Jereman), Komiti Pengelepas Estonia — raban eksekutif Aum Provinsi (Maapäev) ti dipilih ngena chara demokratik — udah nesauka meredeka Estonia. Penesau ti digaga ba dewan keterubah pampang Bank Menua Empayar Rusia (udah nya bagi ari indu opis Bank Estonia).

Empayar Jereman enda ngelala "republik demokratik Estonia" ti baru ditesau tadi. Taja pia, pengudah pengalah Kuasa Pusat dalam Perang Dunya I kena Nobember 1918, Jereman nyurutka soldadu iya ari Estonia, lalu meri kuasa sechara formal kena merintah Estonia ngagai Perintah Enda Lama menua Estonia kena 19 Nobember 1918. Udah nya, serang ari Bolshevik Rusia sereta Perang Meredeka Estonia nyadi. Kena 2 Februari 1920, Sempekat Pengelikun Tartu disain Republik Estonia enggau Rusia Bolshevik. Republik Estonia bulih kelala entarabansa lalu nyadi kaban Liga Bansa ba taun 1921.


 Peda mega 
 Hari Meredeka (Estonia)
 Perang Meredeka Estonia
 Penesau Sovereniti Estonia

 Kereban sanding 

 Laman web ke bukai 
 Estonian Declaration of Independence, 24 February 1918 at www.president.ee
 February 24 – Estonia's Independence Day! at Visit Estonia